钦定古今图书集成/历象汇编/岁功典/第068卷 > 《广东志书》 > 中元雨中呈子晋 朱熹
## 钦定古今图书集成/历象汇编/岁功典/第068卷 > 《广东志书》 > 中元雨中呈子晋 朱熹

徂暑尚繁郁，大火空西流。兹辰喜佳节，凉雨忽惊秋。
晼晚兰径滋，萧萷庭树幽。炎气一以去，恢台逝不留。
刀笔随事屏，尘嚣与心休。端居讽《道言》，焚香味真诹。
子亦翫文史，及此同优游。

===中元夜祭太乙罢对月二首　金赵秉文===“今夕知何夕，白露涵秋空。褰衣踏明月，如在琼瑶宫。
细数秋兔毫，桂树何玲珑。当年谁所种，翳此天公瞳。
清光知人意，飞影入杯中。流霞酌不尽，清光清无穷。
我欲遁白云，一访东坡翁。扁舟下赤壁，此乐将无同。
畴昔缟衣仙，化作羽衣童。酒酣邀我去，鹤背聆松风。
灵官夜醮馀，香雾飞不起。”更衣步石坛，风露皓如洗。
月波走金蛇，入我清樽里。引杯入复疑，弓影正如此。
夜深一雁过，欻见巾落几。松间龙一吟，风庭落松子。
空中步虚声，隐隐犹未已。